Xoverdayîşê grevê vêşanîye yê Huseyîn Yildiz û Hasbî Çakici yê seba wedaritişê tecrîdê girankerdeyî yê serê Rayberê Şarê Kurdî Abdullah Ocalanî bajarê Den Haagî yê Holanda de amebi destpêkerdene dewam keno.
Vizêrî parlementera HDP’yî ya Êlîhî Feleknas Ûca şîye serdana her di xoverdayoxan.
Ûca serdane de qisey kerd û xoverdayoxanê grevê vêşanîye rê silam şawit. Ûca ard ziwan ke tecrîd sûcêkê merdimî yo û vat, “Wedaritişê tecrîdî, vernîya haştîya Tirkîya û Rojakewtena Mîyanêne do a bikero.”
Çakiciyî zî bale ante ser ke xoverdayîşê grevê vêşanîye bi serkêşîya Leyla Guvene dest pêkerdê.
